

מבקר המדינה

מרים בן-פורת

ירושלים, ג' בסיוון התשמ"ט

6 ביוני 1989

לכבוד

מר דב שילנסקי

יושב ראש הכנסת

הכנסת

### ירושלים

אישי יושב ראש הכנסת,

הנדון: דין וחשבון לפי חוק מימון מפלגות, התשל"ג-1973

על תוצאות ביקורת חשבונות הסיעות לתקופה

1.4.1988 עד 30.11.1988

----------------------------------------------------

1. בהתאם לסעיף 10(ג) לחוק מימון מפלגות, התשל"ג-1973 (להלן-חוק המימון), בשנה שבה מתקיימות הבחירות לכנסת, על נציגי הסיעות בכנסת היוצאת למסור למבקר המדינה את חשבונותיהן של הסיעות על הכנסותיהן והוצאותיהן השוטפות לתקופה שמתחילת שנת הכספים (1 באפריל) ועד תום החודש שבו פורסמו תוצאות הבחירות-זאת תוך עשרה שבועות מתום החודש האמור.

2. תוצאות הבחירות לכנסת השתים-עשרה פורסמו ברשומות ב-9.11.1988; לכן, היה על נציגי הסיעות למסור למבקר המדינה את חשבונותיהן על הכנסותיהן והוצאותיהן השוטפות לתקופה 1.4.1988 -30.11.1988 עד ליום 8.2.1989.

3. בהתאם לסעיף 10(ד) לחוק המימון, על מבקר המדינה למסור ליושב ראש הכנסת, תוך שנים-עשר שבועות לאחר שקיבל את החשבונות האמורים, דין וחשבון על תוצאות ביקורת אותם חשבונות. לפיכך, אמורה הייתי למסור לך דין וחשבון על תוצאות הביקורת עד 3.5.1989. אולם, בתוקף סמכותה לפי סעיף 10(ו) לחוק המימון, החליטה ועדת הכספים של הכנסת לדחות את המועד להגשת הדין וחשבון עד ליום 6.6.1989.

4. (א) בתקופה הנסקרת (אפריל-נובמבר 1988) פעלו בכנסת האחת-עשרה שבע-עשרה סיעות. שש מבין סיעות אלה חדלו להתקיים עם כינוס הכנסת השתים-עשרה.

הנני מתכבדת למסור לך, במצורף, דינים וחשבונות על תוצאות ביקורת החשבונות השוטפים לתקופה 1.4.1988-30.11.1988 של אחת-עשרה מהסיעות בכנסת האחת-עשרה הקיימות גם בכנסת השתים-עשרה, כמפורט להלן:

(1) **אומץ-להבראת המשק;**

(2) **הרשימה המתקדמת לשלום;**

(3) **התאחדות הספרדים שומרי תורה-ש"ס;**

(4) **התחיה;**

(5) **חזית דמוקרטית לשלום ולשוויון,**

**המפלגה הקומוניסטית הישראלית (רק"ח),**

**פנתרים שחורים וחוגי ציבור יהודים וערבים;**

(6) **יהדות התורה המאוחדת-אגודת ישראל;**

(7) **מפד"ל חזית דתית לאומית, המזרחי-הפועל המזרחי;**

(8) **מפלגת העבודה הישראלית;**

(9) **מפ"ם-מפלגת הפועלים המאוחדת ובלתי מפלגתיים;**

(10) **רצ-התנועה לזכויות האזרח ולשלום;**

(11) **תמ"י-תנועת מסורת ישראל.**

(ב) בהתאם לסעיף 13ד(א) לחוק המימון, על מי שהיו נציגיה של סיעה, אשר קיבלה מימון שוטף וחדלה להתקיים, למסור למבקר המדינה את חשבונות הסיעה על הכנסותיה ועל הוצאותיה השוטפות באותו חלק של השנה שבה היתה קיימת כסיעה.

בהתאם לסעיף 13ד(ב) לחוק המימון, על מבקר המדינה למסור ליושב ראש הכנסת, דין וחשבון על תוצאות ביקורת החשבונות של סיעות כאמור.

הנני מתכבדת למסור לך, במצורף, דינים וחשבונות על תוצאות ביקורת החשבונות לתקופה 1.4.1988 עד 20.11.1988 של יתר שש הסיעות בכנסת האחת-עשרה, אשר קיבלו מימון שוטף וחדלו להתקיים עם כינוסה של הכנסת השתים-עשרה, כמפורט להלן:

(1) **המפלגה הליברלית;**

(2) **המפלגה הליברלית העצמאית;**

(3) **מורשה-פא"י;**

(4) **שינוי-מפלגת המרכז;**

(5) **תנועת החרות;**

(6) **תנועת כך מיסודו של הרב מאיר כהנא.**

הנני מפנה את תשומת ליבך להוראות סעיף 13ה לחוק המימון הקובעות, כי סיעה שחדלה להתקיים לאחר שקיבלה מימון ממלכתי, יחזירו מי שהיו נציגיה את יתרת הסכומים שברשותם, לאחר ששלמו את חובותיה, לאוצר המדינה.

5. הוצאות

על-פי בדיקת החשבונות שנמסרו לביקורת הסתכמו ההוצאות השוטפות של שבע-עשרה הסיעות לתקופה 1.4.1988 עד 30.11.1988 ב-13,168,602 ש"ח (ראה נספח). סכום זה אינו כולל הוצאות למימון אשראי, אשר לפי חוק המימון אינן בגדר "הוצאות", לעניין עמידת סיעה בתקרת ההוצאות.

כל הסיעות עמדו בתקרת ההוצאות לפי סעיף 7(ב) לחוק המימון.

6. הכנסות

(א) המימון הממלכתי, שהגיעה לפי חוק המימון לשבע-עשרה הסיעות בתקופה 1.4.1988 עד 30.11.1988, למימון הוצאותיהן השוטפות, הסתכם ב-10,371,450 ש"ח (ראה נספח).

(ב) לגבי שתי הסיעות המפורטות להלן לא יכולתי לקבוע במידת הוודאות הנדרשת, על פי התיעוד שהומצא לביקורת, כי הן עמדו באיסור על קבלת תרומה מתאגיד הקבוע בסעיף 8 לחוק המימון. משום כך הדין וחשבון על תוצאות ביקורת החשבונות של שתי הסיעות לתקופה 1.4.1988 עד 30.11.1988 אינו חיובי.

(ג) הסנקציה המירבית בגין קבלת תרומה מתאגיד בניגוד להוראות סעיף 8 לחוק המימון היא שלילת שלושה תשלומי מימון חודשיים מלאים.

לאחר ששקלתי את מידת החריגה ובהתחשב בהסברים שקבלתי מנציגי שתי הסיעות, מצאתי שיש נסיבות המצדיקות להפעיל את סמכותי לפי סעיף 10(ה)(3) ולהמליץ להמתיק את הסנקציה שתושת עליהן כמפורט להלן:

(1) הרשימה המתקדמת לשלום-שלילת תשלום מימון הוצאות שוטפות בסכום כולל

של 10,000 ש"ח.

(2) התאחדות הספרדים שומרי תורה-ש"ס-שלילת תשלום מימון הוצאות שוטפות

לחודש אחד בלבד.

בקביעת הסנקציות כאמור לקחתי בחשבון לקולא גם את העובדה שעל שתי הסיעות המלצתי להטיל סנקציות בגין חריגות דומות שהועלו בביקורת חשבונותיהן בתקופת הבחירות (ראה מכתבי הנוסף מהיום בנושא זה); מאידך נשקלה לחומרה העובדה ששתי הסיעות מנויות גם עם אלה שלא הקפידו הקפדה מלאה על ניהול מערכת החשבונות שלהן לפי הנחיות מבקר המדינה (ראה סעיף 7 להלן).

7. קיום הנחיות מבקר המדינה

(א) בהתאם לחוק המימון, על כל סיעה לנהל את מערכת החשבונות שלה בהתאם להנחיות מבקר המדינה ולרשום בהם הכנסותיה והוצאותיה לפי אותן הנחיות.

(ב) לגבי שלוש סיעות, המפורטות להלן, קבעתי שלא הקפידו הקפדה מלאה על ניהול מערכת החשבונות שלהן בהתאם להנחיות מבקר המדינה. משום כך הדינים וחשבונות על תוצאות ביקורת החשבונות השוטפים של סיעות אלה אינם חיוביים:

(1) הרשימה המתקדמת לשלום-בענין הסנקציה, ראה לעיל האמור בסעיף 6(ג).

(2) התאחדות הספרדים שומרי תורה-ש"ס - בענין הסנקציה ראה לעיל האמור בסעיף

6 (ג);

(3) התחיה - בהתאם לסמכותי לפי סעיף 10(ה)(3), אני ממליצה לשלול מהסיעה סכום

של 15,000 ש"ח ולא שלושה תשלומי מימון חודשיים מלאים;

8. סיכום תוצאות ביקורת החשבונות השוטפים של הסיעות

#### לתקופה 1.4.1988 -30.11.1988

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(א) לגבי תוצאות ביקורת חשבונותיהן של 14 הסיעות המפורטות להלן, ניתן דין וחשבון חיובי:

(1) **אומץ-להבראת המשק;**

(2) **המפלגה הליברלית;**

(3) **המפלגה הליברלית העצמאית;**

(4) **חזית דמוקרטית לשלום ולשוויון, המפלגה הקומוניסטית**

**הישראלית (רק"ח); הפנתרים השחורים וחוגי ציבור**

**יהודים וערבים;**

(5) **יהדות התורה המאוחדת-אגודת ישראל;**

(6) **מורשה-פא"י;**

(7) **מפד"ל חזית דתית לאומית, המזרחי-הפועל המזרחי;**

(8) **מפלגת העבודה הישראלית;**

(9) **מפ"ם-מפלגת הפועלים המאוחדת ובלתי מפלגתיים;**

(10) **רצ-התנועה לזכויות האזרח ולשלום;**

(11) **שינוי-מפלגת המרכז;**

(12) **תמ"י-תנועת מסורת ישראל;**

(13) **תנועת החרות;**

(14) **תנועת כך מיסודו של הרב מאיר כהנא.**

(ב) לגבי תוצאות ביקורת חשבונותיהן של שלוש הסיעות המפורטות להלן, הדין וחשבון אינו חיובי:

(1) הרשימה המתקדמת לשלום-בגין אי-הקפדה מלאה על קיום הנחיות מבקר המדינה ובגין אי-עמידה באיסור של קבלת תרומות מתאגיד לפי סעיף 8 לחוק המימון-הסנקציה המומלצת היא 10,000 ש"ח.

(2) התאחדות הספרדים שומרי תורה-ש"ס-בגין אי הקפדה מלאה על קיום הנחיות מבקר המדינה ובגין אי-עמידה באיסור של קבלת תרומות מתאגיד לפי סעיף 8 לחוק המימון-הסנקציה המומלצת היא שלילת תשלום מימון הוצאות שוטפות לחודש אחד.

(3) התחיה-בגין אי-הקפדה מלאה על קיום הנחיות מבקר המדינה-הסנקציה היא 15,000 ש"ח.

בכבוד רב,

מרים בן-פורת

מבקר המדינה

**נספח**

**חוק מימון מפלגות, התשל"ג-1973**

**נתונים על המימון הממלכתי ועל ההוצאות השוטפות\***

###### של הסיעות

**בתקופה 1.4.1988 עד 30.11.1988**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

המימון ההוצאות תקרת

הסיעה הממלכתי השוטפות ההוצאות

-------- ----------- ----------- ----------

1. אומץ-להבראת המשק 86,425 70,935 466,695

2. המפלגה הליברלית 1,123,525\*\* 923,078 2,022,345

3. המפלגה הליברלית העצמאית 86,425 210,324 466,695

4. הרשימה המתקדמת לשלום 172,850 275,053 466,695

5. התאחדות הספרדים שומרי תורה-ש"ס 345,700 353,460 622,260

6. התחיה 432,125 474,405 777,825

7. חזית דמוקרטית לשלום ולשוויון,

המפלגה הקומוניסטית הישראלית (רק"ח);

הפנתרים השחורים

וחוגי ציבור יהודים וערבים 345,700\*\* 569,647 622,260

8. יהדות התורה המאוחדת-אגודת ישראל 172,850 182,396 466,695

9. מורשה-פא"י 86,425 122,733 466,695

10. מפד"ל חזית דתית לאומית,

המזרחי-הפועל מזרחי 432,125 730,075 777,825

11. מפלגת העבודה הישראלית 3,457,000 4,666,391 6,222,600

12. מפ"ם-מפלגת הפועלים המאוחדת

ובלתי מפלגתיים 518,550 720,053 933,390

13. רצ-התנועה לזכויות האזרח ולשלום 259,275 403,631 466,695

14. שינוי-מפלגת המרכז 259,275 254,678 466,695

15. תמ"י-תנועת מסורת ישראל 86,425 141,452 466,695 16.

16. תנועת חרות 2,419,900 2,859,795 4,355,820

17. תנועת כך מיסודו של הרב מאיר כהנא 86,425 210,496 466,695

------------- --------------

סה"כ 10,371,450 13,168,602

\_\_\_\_\_\_\_\_\_\_\_\_\_\_

\* סכומי ההוצאה נקבעו על בסיס החשבונות שהוגשו לביקורת, השלמות, תיקונים והסברים של הסיעות; בסכומי ההוצאה לא נכללו סכומים שהוצאו למימון אשראי-ראה סעיף 3 למכתב.

\*\* המימון הממלכתי המגיע לפי חוק המימון לפני שלילת סכומים, בעקבות דו"ח לא חיובי שניתן על-ידי מבקר המדינה ב-1.9.1988.



מבקר המדינה

##### מרים בן-פורת

חוק מימון מפלגות, התשל"ג-1973

דין וחשבון

מוגש ליושב ראש הכנסת

על תוצאות ביקורת החשבונות לתקופה 1.4.1988 עד 30.11.1988

של הסיעות:

(1) **אומץ-להבראת המשק;**

(2) **חזית דמוקרטית לשלום ולשוויון,**

**המפלגה הקומוניסטית הישראלית (רק"ח),**

**פנתרים שחורים וחוגי ציבור יהודים וערבים;**

(3) **יהדות התורה המאוחדת-אגודת ישראל;**

(4) **מפד"ל חזית דתית לאומית, המזרחי-הפועל המזרחי;**

(5) **מפלגת העבודה הישראלית;**

(6) **מפ"ם-מפלגת הפועלים המאוחדת ובלתי מפלגתיים;**

(7) **רצ-התנועה לזכויות האזרח ולשלום;**

(8) **תמ"י-תנועת מסורת ישראל.**

1. משרד מבקר המדינה בדק-על פי חוק מימון מפלגות,התשל"ג-1973 (להלן-חוק המימון)-את חשבונות הסיעות המפורטות לעיל לתקופה 1.4.1988 עד 30.11.1988, לפי שיטות ביקורת מקובלות.

2. על סמך הבדיקה האמורה, השלמות, תיקונים והסברים של הסיעות במהלך הביקורת וכן הצהרות נציגי הסיעות, שנתקבלו כראייה לפי סעיף 9(ג) לחוק המימון.

אני קובעת בזה בהתאם לסעיף 10(ד) לחוק המימון, כי-

(א) הסיעות ניהלו את מערכת החשבונות שלהן לפי הנחיות מבקר המדינה;

(ב) ההוצאות השוטפות של הסיעות בתקופה 1.4.1988 עד 30.11.1988 היו בגבולות האמורים

בסעיף 7(ב) לחוק המימון;

(ג) ההכנסות של הסיעות בתקופה 1.4.1988 עד 30.11.1988 עמדו בדרישת סעיף 8 לחוק

המימון האוסר על קבלת תרומה מתאגיד.

3. אי לכך, ניתן בזה דין וחשבון חיובי לגבי תוצאות ביקורת חשבונותיה של כל אחת מהסיעות המפורטות לעיל לתקופה 1.4.1988 עד 30.11.1988.

מרים בן-פורת

מבקר המדינה

ירושלים, ג' בסיוון התשמ"ט

6 ביוני 1989



מבקר המדינה

##### מרים בן-פורת

חוק מימון מפלגות, התשל"ג-1973

דין וחשבון

מוגש ליושב ראש הכנסת

על תוצאות ביקורת החשבונות לתקופה 1.4.1988 עד 20.11.1988

של הסיעות:

(1) **המפלגה הליברלית;**

(2) **המפלגה הליברלית העצמאית;**

(3) **מורשה-פא"י;**

(4) **שינוי-מפלגת המרכז;**

(5) **תנועת החרות;**

(6) **תנועת כך מיסודו של הרב מאיר כהנא.**

1. משרד מבקר המדינה בדק-על פי חוק מימון מפלגות,התשל"ג-1973 (להלן-חוק המימון)-את חשבונות הסיעות המפורטות לעיל לתקופה 1.4.1988 עד 20.11.1988, לפי שיטות ביקורת מקובלות.

2. על סמך הבדיקה האמורה, השלמות, תיקונים והסברים של הסיעה במהלך הביקורת וכן הצהרות נציגי הסיעה, שנתקבלו כראייה לפי סעיף 9(ג) לחוק המימון.

אני קובעת בזה בהתאם לסעיף 13ד(ב) לחוק המימון, כי-

(א) הסיעות ניהלו את מערכת החשבונות שלהן לפי הנחיות מבקר המדינה;

(ב) ההוצאות השוטפות של הסיעות בתקופה 1.4.1988 עד 20.11.1988 היו בגבולות האמורים

בסעיף 7(ב) לחוק המימון;

(ג) ההכנסות של הסיעות בתקופה 1.4.1988 עד 20.11.1988 עמדו בדרישת סעיף 8 לחוק

המימון האוסר על קבלת תרומה מתאגיד.

3. אי לכך, ניתן בזה דין וחשבון חיובי לגבי תוצאות ביקורת חשבונותיה של כל אחת מהסיעות המפורטות לעיל לתקופה 1.4.1988 עד 20.11.1988.

מרים בן-פורת

מבקר המדינה

ירושלים, ג' בסיוון התשמ"ט

6 ביוני 1989



מבקר המדינה

##### מרים בן-פורת

חוק מימון מפלגות, התשל"ג-1973

דין וחשבון

מוגש ליושב ראש הכנסת

על תוצאות ביקורת החשבונות לתקופה 1.4.1988 עד 30.11.1988

של הסיעה:

##### הרשימה המתקדמת לשלום

1. משרד מבקר המדינה בדק-על פי חוק מימון מפלגות, התשל"ג-1973 (להלן-חוק המימון)-את חשבונות הרשימה המתקדמת לשלום (להלן הסיעה) לתקופה 1.4.1988 עד 30.11.1988, לפי שיטות ביקורת מקובלות.

2. על סמך הבדיקה האמורה, השלמות, תיקונים והסברים של הסיעה במהלך הביקורת וכן הצהרות נציגי הסיעה, שנתקבלו כראייה לפי סעיף 9(ג) לחוק המימון.

אני קובעת בזה בהתאם לסעיף 10(ד) לחוק המימון, כי-

(א) הסיעה לא הקפידה הקפדה מלאה על ניהול מערכת החשבונות שלה בהתאם להנחיות

מבקר המדינה;

(ב) ההוצאות השוטפות של הסיעה בתקופה 1.4.1988 עד 30.11.1988 היו בגבולות האמורים

בסעיף 7(ב) לחוק המימון;

(ג) בחשבונותיה של הסיעה לתקופה 1.4.1988-30.11.1988 נרשמו, בין היתר, תרומות בסכום

כולל של 96,500 ש"ח כמפורט להלן:

18,500 ש"ח - תרומות שלגביהן לא הומצאה לביקורת זהות התורמים: הסיעה הסבירה

לגבי תרומות אלה, כי נתקבלו על ידי אחד מפעיליה ושהמדובר בתרומות

שנאספו בשני כנסים.

78,000 ש"ח - תרומות שנתקבלו מחוץ לארץ ללא תיעוד, ושלגביהן לא ניתן היה לקבוע

שנשמר בגיוסן האיסור על קבלת תרומה מתאגיד.

לפיכך לא יכולתי לקבוע במידת הוודאות הנדרשת, כי הסיעה עמדה באיסור על קבלת

תרומה מתאגיד, הקבוע בסעיף 8 לחוק המימון.

3. נוכח האמור בפיסקאות 2(א) ו-2(ג) לעיל, הדין וחשבון הניתן בזה לגבי תוצאות ביקורת חשבונותיה של הסיעה אינו חיובי. יחד עם זאת, בהתחשב באופי החריגה ובמידתה ובעובדה שבדין וחשבון שלי על תוצאות ביקורת חשבונות הסיעה לתקופת הבחירות, המוגש בד-בבד עם דין וחשבון זה, כבר המלצתי להטיל על הסיעה בגין חריגה דומה סנקציה של שלילת השלמת מימון בשיעור של 12% , ולאחר ששקלתי, בין היתר, את ההסברים שקיבלתי מנציגי הסיעה-אני ממליצה, בתוקף סמכותי לפי סעיף 10(ה)(3) לחוק המימון, לשלול מן הסיעה סכום כולל של10,000 ש"ח בלבד, ולא שלושה תשלומים חודשיים לפי סעיף 10(ה)(1) לחוק המימון.

מרים בן-פורת

מבקר המדינה

ירושלים, ג' בסיוון התשמ"ט

6 ביוני 1989



מבקר המדינה

##### מרים בן-פורת

חוק מימון מפלגות, התשל"ג-1973

דין וחשבון

מוגש ליושב ראש הכנסת

על תוצאות ביקורת החשבונות לתקופה 1.4.1988 עד 30.11.1988

של הסיעה:

##### התאחדות הספרדים שומרי תורה - ש"ס

1. משרד מבקר המדינה בדק-על פי חוק מימון מפלגות, התשל"ג-1973 (להלן-חוק המימון)-את חשבונות הסיעה התאחדות הספרדים שומרי תורה - ש"ס (להלן הסיעה) לתקופה 1.4.1988 עד 30.11.1988, לפי שיטות ביקורת מקובלות.

2. על סמך הבדיקה האמורה, השלמות, תיקונים והסברים של הסיעה במהלך הביקורת וכן הצהרות נציגי הסיעה, שנתקבלו כראייה לפי סעיף 9(ג) לחוק המימון.

אני קובעת בזה בהתאם לסעיף 10(ד) לחוק המימון -

(א) הסיעה לא הקפידה הקפדה מלאה על ניהול מערכת החשבונות שלה בהתאם להנחיות

מבקר המדינה;

(ב) ההוצאות השוטפות של הסיעה בתקופה 1.4.1988 עד 30.11.1988 היו בגבולות האמורים

בסעיף 7(ב) לחוק המימון;

(ג) בחשבונותיה של הסיעה לתקופה 1.4.1988-30.11.1988 נרשמו, בין היתר, שלושה

תקבולים בסכום כולל של 496,325 ש"ח שנתקבלו משתי עמותות כמפורט להלן:

72,000 ש"ח ביום 24.6.1988 - מהעמותה "המרכז לחינוך תורני

למורשת יהדות המזרח";

250,000 ש"ח ביום 21.10.1988 - מהעמותה "המרכז לחינוך תורני למורשת יהדות

המזרח";

174,325 ש"ח ביום 28.10.1988 - מהעמותה "רשת החינוך התורני".

מבירורים שנערכו על ידי הביקורת באשר למהות התקבולים האמורים מתברר, שהמדובר ב"הלוואות" שכונו על-ידי העמותות בשם גמילות חסדים. התקבולים שנתקבלו כאמור מהעמותות הוחזרו, בערכים נומינאליים, חלקם בדצמבר 1988 וחלקם במארס 1989 . רק ב-16.5.1989 שילמה הסיעה ריבית והפרשי הצמדה על חלק הארי של ה"הלוואות". על הסכום של 174,325 ש"ח לא שולמו כלל ריבית והפרשי הצמדה, אוסיף, כי לא נמצא כל תיעוד, כדרישת הנחיות מבקר המדינה, על קביעת התנאים לקבלת ה"הלוואות", מועד החזרתן ושיעור הריבית והצמדה.

יש להדגיש שהעמותות שהעביר את הכספים, כאמור, הינן עמותות הנהנות מתמיכה מתקציב המדינה.

בנסיבות אלה לא יכולתי לקבוע, במידת הוודאות הנדרשת, כי הסיעה עמדה באיסור על קבלת תרומה מתאגיד הקבוע בסעיף 8 לחוק המימון.

3. נוכח האמור בפיסקאות 2(א) ו-2(ג) לעיל, הדין וחשבון הניתן בזה לגבי תוצאות ביקורת חשבונותיה של הסיעה אינו חיובי. יחד עם זאת, בהתחשב באופי החריגה ובמידתה ובעובדה שבדין וחשבון שלי על תוצאות ביקורת חשבונות הסיעה לתקופת הבחירות, המוגש בד-בבד עם דין וחשבון זה, כבר המלצתי להטיל על הסיעה, בגין חריגה דומה, סנקציה של שלילת השלמת מימון בשיעור של 12% , ולאחר ששקלתי, בין היתר, את ההסברים שקיבלתי מנציגי הסיעה, אני ממליצה, בתוקף סמכותי לפי סעיף 10(ה)(3) לחוק המימון, לשלול מן הסיעה תשלום מימון הוצאות שוטפות לחודש אחד בלבד, ולא שלושה תשלומים חודשיים לפי סעיף 10 (ה)(1) לחוק המימון.

מרים בן-פורת

מבקר המדינה

ירושלים, ג' בסיוון התשמ"ט

6 ביוני 1989



מבקר המדינה

##### מרים בן-פורת

חוק מימון מפלגות, התשל"ג-1973

דין וחשבון

מוגש ליושב ראש הכנסת

על תוצאות ביקורת החשבונות לתקופה 1.4.1988 עד 30.11.1988

של הסיעה:

##### התחיה

1. משרד מבקר המדינה בדק-על פי חוק מימון מפלגות, התשל"ג-1973 (להלן-חוק המימון)-את חשבונות הסיעה התחיה (להלן הסיעה) לתקופה 1.4.1988 עד 30.11.1988, לפי שיטות ביקורת מקובלות.

2. על סמך הבדיקה האמורה, השלמות, תיקונים והסברים של הסיעה במהלך הביקורת וכן הצהרות נציגי הסיעה, שנתקבלו כראייה לפי סעיף 9(ג) לחוק המימון,

אני קובעת בזה בהתאם לסעיף 10(ד) לחוק המימון -

(א) הסיעה לא הקפידה הקפדה מלאה על ניהול מערכת החשבונות שלה בהתאם להנחיות

מבקר המדינה;

(ב) ההוצאות השוטפות של הסיעה בתקופה 1.4.1988 עד 30.11.1988 היו בגבולות האמורים

בסעיף 7(ב) לחוק המימון;

(ג) ההכנסות של הסיעות בתקופה 1.4.1988 עד 30.11.1988 עמדו בדרישת סעיף 8 לחוק

המימון האוסר על קבלת תרומה מתאגיד.

3. נוכח האמור בפיסקה2(א) לעיל, הדין וחשבון הניתן בזה לגבי תוצאות ביקורת חשבונותיה של הסיעה אינו חיובי. יחד עם זאת, בהתחשב באופי החריגה ובמידתה ולאחר ששקלתי את ההסברים שקיבלתי מנציגי הסיעה, אני ממליצה, בתקוף סמכותי לפי סעיף 10(ה)(3) לחוק המימון, לשלול מן הסיעה סכום כולל של 15,000 ש"ח בלבד, ולא שלושה תשלומים חודשיים לפי סעיף 10(ה)(1) לחוק המימון.

מרים בן-פורת

מבקר המדינה

ירושלים, ג' בסיוון התשמ"ט

6 ביוני 1989